თირკმლის უკმარისობა

თირკმლის უკმარისობა — თირკმელების ყველა ფუნქციის დარღვევის სინდრომი, რაც იწვევს წყლის, ელექტროლიტური, აზოტოვანი და სხვა სახის ცვლის მოშლას. ეს არის სამედიცინო მდგომარეობა, რომლის დროსაც თირკმელებს აღარ შეუძლიათ სისხლიდან ნარჩენი პროდუქტების ეფექტურად გაფილტვრა. განასხვავებენ თირკმლის მწვავე და ქრონიკულ უკმარისობას:

თირკმლის მწვავე უკმარისობა, რომელიც სწრაფად ვითარდება და შესაძლოა გაქრეს;
თირკმლის ქრონიკული უკმარისობა, რომელიც ნელა ვითარდება და ხშირად შეუქცევადია.

გამოყოფენ თირკმლის უკმარისობის სიმძიმის ზრდის 3 სტადიას (რისკი, დაზიანება, უკმარისობა) და 2 შედეგს (თირკმლის ფუნქციის დაკარგვა, თირკმლის ტერმინალური უკმარისობა).Шабалин В. В. Гринштейн Ю. И. Байкова О. А. Современные критерии острой почечной недостаточности. Значение классификации rifle  Сибирское медицинское обозрение Выпуск № 2 / том 62 / 2010

სიმპტომები შეიძლება მოიცავდეს ფეხების შეშუპებას, დაღლილობის შეგრძნებას, ღებინებას, მადის დაკარგვასა და ცნობიერების დაბნევას. მწვავე და ქრონიკული უკმარისობის გართულებებია: ურემია, ჰიპერკალიემია და მოცულობითი გადატვირთვა.  ქრონიკული უკმარისობის გართულებები ასევე მოიცავს გულის დაავადებას, მაღალ არტერიულ წნევასა და ანემიას.

სქოლიო

კატეგორია:თირკმლის დაავადებები